साउथलैण्ड क्षेत्र
साउथलैण्ड क्षेत्र (Southland Region) न्यूज़ीलैण्ड के दक्षिण द्वीप के दक्षिण-पश्चिमी भाग में स्थित प्रशासनिक क्षेत्र है। यह देश का दक्षिणतम प्रशासनिक क्षेत्र है और इसमें स्ट्यूवर्ट द्वीप (Stewart Island) शामिल है। अपने अत्यंत दक्षिणी स्थान के कारण साउथलैण्ड क्षेत्र के अंदरूनी भाग में शीतऋतु में बहुत सर्दी व बर्फ़बारी होती है और −18 °सेंटीग्रेड तक का तापमान मापा गया है, हालांकि तट पर सर्दी कुछ कम होती है।